Държавен вестник, бр. 8, 2007 г., стр. 39

Б Р О Й  8
Д Ъ Р Ж А В Е Н   В Е С Т Н И К
С Т Р .  39
Приложение № 18
към чл. 84, ал.1
Изисквания към формата и реквизитите на данните
от акцизните декларации, подавани на магнитен
носител:
1. Общи бележки
Това приложение описва изискванията по отноше-
ние на формата и структурата при подаване на XML
стандартен файл за акцизна декларация (наричани XML
файлове).
Информацията, съдържаща се в XML файла, трябва
да съответства на данните, отразени в акцизната декла-
рация  по чл. 87, ал. 1 от закона.
Кодовете, изисквани при попълването на полетата
във файла, са задължителни и са дадени към настоящо-
то приложение.
Видовете акцизни декларации, които могат да се
подават, са:
• акцизна декларация за алкохол и алкохолни напитки;
• акцизна декларация за тютюневи изделия;
• акцизна декларация за енергийни продукти и елек-
трическа енергия.
XML файлът на акцизната декларация (АД) е орга-
низиран в групи, които съдържат полета с данни.  Всич-
ки групи и полета имат определени характеристики (ат-
рибути) и заедно образуват логически свързани блокове
в структурата на файла.
Всяка група данни е описана по следния начин:
<Име на групата>—записва се името на групата от
данни
Брой —показва колко пъти групата с данни може да
бъде използвана в един файл
<Име на полето> (<№ на клетката>)—записва се
името на полето и номерът на клетката от акцизната
декларация, съответстваща на полето.
Тип декларация—показва типа на декларациите, за
които това поле се попълва. За другите типове деклара-
ции полето се оставя празно.
Формат: показва какъв е форматът на полето по
описания по-долу начин.
<Описание>—показва начина на попълване на по-
лето.
Форматът на полето се определя от типа и дължина-
та му. Всяко поле може да е от следните три типа:
• буквен—a
• буквено-цифрен—an
• цифрен—n.
Цифрата, следваща типа на полето, показва допус-
тимия брой символи за дължина на полето.
Двоеточието между типа и дължината на полето
показва, че полето не е с фиксирана дължина и то може
да има дължина до посочения брой символи. Когато се
използва запетая в дефинираната дължина на полето,
това означава, че се използват дробни числа, като циф-
рата преди десетичната запетая показва общата дължи-
на на полето, а цифрата след десетичната запетая—дроб-
ната част. Десетичната запетая не се включва в посоче-
ната дължина на полето.
XML файлът се подава на магнитен носител—диске-
та 3,5”, MS-DOS форматирана, защитена срещу запис.
XML файлът трябва да бъде във UTF-8 символен
формат.
Върху етикета на магнитните носители се отбеляз-
ват номерата на лицензирания складодържател и номе-
рът на данъчния склад, ако декларацията се подава от
лицензиран складодържател, или номерът на регистри-
рания обект, ако акцизната декларация се подава от ре-
гистрирано лице. На етикета  се отбелязва и поредният
номер на магнитния носител и общият брой на магнит-
ните носители, ако са повече от един.
Името на XML файла следва да има следната струк-
тура:
< Код на съобщението><ММ><ГГ>.xml
Кодът на съобщението е описан по-долу в приложе-
нието.
ММ—посочва месеца, в който започва отчетният
данъчен период
ГГ—посочва годината, в която започва отчетният
данъчен период
Пример: EXC001BG1106—указва акцизна деклара-
ция за енергийни продукти и електрическа енергия за
месец ноември 2006 година.